Arturs Bisgaiers

Arturs Bisgaiers (; , Ņujorka  — , Framingema) bija ASV starptautiskais lielmeistars šahā (1957).

 Biogrāfija 
Šahu iemācījies spēlēt četru gadu vecumā. 1948. un 1949. gadā divas reizes uzvarējis ASV junioru šaha čempionātā. 20. gadsimta piecdesmitajos gados kļuvis par vienu no spēcīgākajiem ASV šahistiem. Trīs reizes (1950, 1956, 1959) uzvarējis ASV atklātajos šaha čempionātos, bet 1954. gadā kļuvis par ASV šaha čempionāta uzvarētāju. Sekmīgi piedalījies daudzos starptautiskos šaha tunīros, tajā skaitā uzvarējis 1950. gadā Portsmutā (kopā ar Saveliju Tartakoveru)Southsea 1950 un 1952. gadā Vīnē. Divas reizes piedalījies Pasaules šaha čempiona izcīņas ciklu starpzonu turnīros. 1955. gadā Gēteborgā ieņēmis 18. vietu, bet 1962. gadā Stokholmā bijis 16. vietā.1962 Stockholm Interzonal Tournament Pasaules šaha olimpiādēs ASV izlases sastāvā piedalījies 5 reizes (1952, 1958-1960, 1964, 1972) un komandu kopvērtējumā izcīnījis sudraba (1960) medaļu.

1950. gadā FIDE Bisgaieram kā vienam no pirmajiem piešķīrusi starptautiskā meistara (IM), bet 1957. gadā - starptautiskā lielmeistara (GM) nosaukumu.

Daudzus gadus bijis amerikāņu šaha žurnāla Chess Life redaktors. 2003. gadā izdevis savu autobiogrāfisko grāmatu The Art of Bisguier ().

 Atsauces 

 Ārējās saites 

Kategorija:1929. gadā dzimušie
Kategorija:2017. gadā mirušie
Kategorija:Ņujorkā dzimušie
Kategorija:ASV šahisti